દશ-અગિયાર વાગતાં સુધીમાં દેવળિયા પાર્ક જોવાઈ જાય એટલે બારેક સુધીમાં પહોંચી જવાનું સાસણ. (જૂનાગઢથી કરેલી ટેક્સી ક્લબ મહિન્દ્રા સુધી રાખવાની). ત્યાંથી એટીએમમાંથી જરૂર જેટલા પૈસા ઉપાડી લેવાના, જરૂર હોય તો પેટ્રોલ પણ પુરાવી લેવાનું. કારણ કે એટીએમ અને પેટ્રોલ પંપ કાં સાસણમાં છે ને કાં તલાલામાં. પછી સાસણમાં જ કોઈ સરખી હોટલ જેમાં કાઠિયાવાડી ખાવાનું મળે ત્યાં બપોરનું જમી લેવાનું. જમીને સીધા ક્લબ મહિન્દ્રા પહોંચી જવાનું, ચેક-ઈન ટાઇમ બે વાગ્યા પહેલાં.